Wimbledoni turniir naiste üksikmängu finaalis kohtuvad viienda asetusega venelanna Maria Šarapova ja kaheksanda paigutusega tšehhitar Petra Kvitova. 2004. aastal Wimbledonis triumfeerinud Šarapova jäi sakslasest üllataja Sabine Lisicki vastu avasetis 0:3 taha, kuid leidis oma  mängu ja võitis 6:4. Teine sett tuli ka 2006. aasta US Openi ja 2008. aasta Austraalia lahtised võitnud venelannale veidi kergemalt numbritega 6:3. Tund ja 27 minutit väldanud kohtumise jooksul tegi Šarapova koguni 13 topeltviga Lisicki nelja vastu, kuid turniirile wild-cardiga pääsenud sakslannale sai saatuslikuks lahja esimene serv. Esimeses poolfinaalis oli Petra Kvitova alistanud Victoria Azarenka 6:1, 3:6, 6:2. Mullu poolfinaaliga piirdunud tšehhitar näitas avasetis suurepärast mängu, kuid teises setis  suutis häälekas Azarenka kosuda. Otsustava seti alguses murdis kaheksanda asetusega Kvitova Azarenka pallingu, millest neljandat paigutust omanud valgevenelanna enam ei toibunud. Kohtumine kestis tunni ja 44 minuti jagu. Kvitova tegi 14 lihtviga Azarenka seitsme vastu, kuid hiilgas üheksa serviässaga. Äralööke tegi ta tervelt 40 - samal [ Loe edasi ]